«Danke», isch uf em Bildschirm gstande, «drei Mal wäre genug gewesen. Bitte löse folgende Aufgabe: befreie die Prinzessin aus dem Labyrinth!» Uf em Bildschirm isch  es Figürli uftoucht, wo uf ds Haar em Benni glyche het. «Wi isch das möglich!» het dr Benni gstuunet. Uf dr andere Syte vom Bildschirm isch es anders Figürli uftoucht, wo wi ne richtigi Prinzässin usgseh het. D Prinzässin, im ene länge, hällblaue Chleidli isch wunderschön gsy, wi fasch alli richtige Prinzässinne. Si het blaui Ouge gha, wo guet zu ihrem Chleid passe, u Summersprosse um ihri chlyni Nase ume. I de länge, blonde Haar het si es wysses Mäscheli gha. «Wie es Geburtstagsgschänkli» het dr Benni für  sich dänkt.